Diari Oficial de la Generalitat Valenciana


Sumari del DOGV 6297, del 25-06-2010 (2010/7192)

RESOLUCIÓ de 17 de juny de 2010, de la Direcció General d'Ordenació i Centres Docents, de la Fase A de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o en un centre privat concertat en la Comunitat Valenciana, per al curs 2010-2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6297

Data del DOGV
:   25-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7192


Data del document
:   17-06-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de juny de 2010, de la Direcció General d'Ordenació i Centres Docents, de la Fase A de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o en un centre privat concertat en la Comunitat Valenciana, per al curs 2010-2011. [2010/7192]  
Per Orde de 3 de desembre de 2009, de la Conselleria d'Educació, es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós alumnats escolaritzats en un centre públic o en un centre privat concertat en la Comunitat Valenciana per al curs 2010-2011 (DOCV. Núm. 6167, de 17 de desembre).  
L'Orde 48/2010 d'1 de juny de 2010, de la Conselleria d'Educació (DOCV núm. 6283, de 7 de juny), determina el crèdit que ha de finançar les ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós alumnats escolaritzats en un centre públic o en un centre privat concertat a la Comunitat Valenciana per al curs 2010/2011 regulats en l'Orde de 3 de desembre de 2009, de la Conselleria d'Educació.  
Examinades les sol·licituds presentades, una vegada complit el termini d'esmena de les dites sol·licituds de la fase A, i resoltes estes,  
Vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, a la proposta de concessió de les ajudes formulada per la Comissió Avaluadora, creada a este efecte per la base quarta de l'annex I de l'Orde de 3 de desembre de 2009, de la Conselleria d'Educació.  
De conformitat amb la disposició final primera per a dictar la resolució de l'esmentada convocatòria, per delegació del conseller, resolc:  
Primer  
Aprovar les llistes definitives de la fase A de l'alumnat beneficiari d'ajudes per a l'adquisició de llibres de text en el curs 2010-2011, inclòs en l'annex I, corresponent a l'alumnat de 1r a 4t curs d'Educació Secundària Obligatòria.  
Segon  
Aprovar les llistes definitives de la fase A de l'alumnat no beneficiari d'ajudes per a l'adquisició de llibres de text en el curs 2010-2011 inclòs en l'annex II, amb especificació de la causa. S'inclou l'alumnat que ha desistit de la seua petició, per no presentar la documentació corresponent dins del termini.  
Tercer  
Determinar que el crèdit destinat a les ajudes per a l'adquisició dels llibres de text de la Fase A és de 67.769.390,00 euros, amb càrrec a la línia de subvenció T0067000, del capítol IV, denominada «gratuitat llibres de text», de la secció, servici, centre gestor i programa 35.79.84.433.16 d'Educació Primària, de la Llei 13/2009, de 29 de desembre, de Pressupostos de la Generalitat per a l'exercici 2010, (DOCV núm 6176 de 31 de desembre), d'acord amb l'Orde 48/2010 d'1 de juny, de la Conselleria d'Educació ja mencionada.  
Quart  
El nombre d'alumnat beneficiari d'estes en la fase A és de 95.492, per un import total de 27.265.489,00 euros. La quantia individual de l'ajuda serà com a màxim de 105 euros, d'acord amb l'esmentada Orde 48/2010 d'1 de juny de la Conselleria d'Educació.  
Quint  
Esta resolució es publicarà en el Diari Oficial de la Comunitat Valenciana, i la resolució i les llistes definitives en el tauler d'anuncis dels centres docents, en les direccions territorials d'Educació de València, Alacant i Castelló, el dia 18 de juny de 2010, així com en la pàgina d'Internet:  
http://www.edu.gva.es/ocd/areacd/val/abc/ajudesllibres.asp  
Sext  
Esta resolució produirà efectes a partir de l'endemà de la seua publicació en el DOCV.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes, a comptar de l'endemà de la seua publicació en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV, o a partir de l'endemà que es notifique la resolució expressa del recurs de reposició o que este haja d'entendre's presumptament desestimat.  
València, 17 de juny de 2010.- El director general d'Ordenació i Centres Docents: Rafael Carbonell Peris.